Nos magister Herbertus, curatus Barri super Sequanam et decanus, notum facimus quod nobilis domina Emelina, relicta domini Roberti, quondam militis de Villa super Arciam, et ejusdem filii Petrus et Milo, milites, et Guyotus, armiger, in nostra presentia constituti, recognoverunt quod cum ipsi querelam haberent adversus monasterium de Moris, ex eo quod duo juvenes, Odo et Theobaldus dicte Emeline homines de capite, absque licentia ipsius, in dicto monasterio religionis habitum assumpsissent: tandem, divina gratia inspirante, sepe dicta domina et ejus filii supradicti querelam illam, et quidquid juris in dictis juvenibus habere poterant, dicto monasterio quictaverunt, et dictos juvenes in puram eleemosinam dicto monasterio reddiderunt et concesserunt. Actum anno MºCCºLº, mense maio.